OLAFi osalemine ühises uurimisrühmas, nagu on kokku leppinud [liikmesriigid] pädevad õigusasutused [kuupäev] OLAFil1 on ühises uurimisrühmas osalemisel abi andmise, eksperditeadmiste pakkumise ja koordineerimise funktsioon (kui nii on kokku lepitud). Osalemine toimub käesolevas kokkuleppes sätestatud tingimustel ning kooskõlas kohaldatavate ELi õigusaktidega. Osalejad Ühises uurimisrühmas osalevad OLAFist järgmised isikud: Nimi Ametikoht OLAF teavitab teisi ühise uurimisrühma osalisi kirjalikult kõigist eespool esitatud nimekirja lisatavatest või sellest välja arvatavatest isikutest. OLAFi osalemisega seotud eritingimused 1. Osalemise põhimõtted 1.1. Ühises uurimisrühmas osalevad OLAFi töötajad abistavad rühma liikmeid tõendite kogumisel ja pakuvad neile oma eksperditeadmisi kooskõlas OLAFit käsitlevate õigusaktidega ning selle liikmesriigi siseriiklikku õigusega, kus rühm tegutseb. 1.2. Ühises uurimisrühmas osalevad OLAFi töötajad teevad tööd rühma juhi/juhtide juhendamisel, nagu on määratud kindlaks kokkuleppe punktis [sisestada asjakohane punkt] „Ühise uurimisrühma juhid“, ning annavad igasugust abi ja pakuvad eksperditeadmisi, mida on vaja, et saavutada ühise uurimisrühma sihid ja eesmärk, mis on kindlaks määratud rühma juhi/juhtide poolt. 1.3. OLAFi töötajatel on õigus mitte täita ülesandeid, mida nad peavad oma OLAFit käsitlevatest õigusaktidest tulenevate kohustustega vastuolus olevaks. Sellisel juhul teavitab OLAFi töötaja sellest OLAFi peadirektorit või esindajat. OLAF konsulteerib rühma juhiga/juhtidega, et leida vastastikku rahuldav lahendus. 1.4. Ühises uurimisrühmas osalev OLAFi töötaja ei kohalda sunnimeetmeid. Osalev OLAFi töötaja võib siiski rühma juhi/juhtide juhendamisel viibida ühise uurimisrühma operatiivtegevuste juures, et anda kohapeal nõu ja abi rühma liikmetele, kes võtavad sunnimeetmeid, tingimusel et rühma tegevuskohas ei ole riiklikul tasandil selleks õiguslikke takistusi. 2. Abi liik 2.1. Osalevad OLAFi töötajad osutavad igakülgset OLAFi abi kooskõlas OLAFit käsitlevate õigusaktidega, kui see on vajalik või seda taotletakse. See hõlmab operatiivse ja tehnilise abi andmist ning eksperditeadmiste pakkumist kuritegude uurimisel ning teabe, sealhulgas kohtuekspertiisi andmed ja analüütilised aruanded, andmist ja kontrollimist. 2.2. Ühises uurimisrühmas osalevad OLAFi töötajad võivad abistada kõigis tegevustes, eelkõige pakkudes ühise uurimisrühma liikmetele haldusalast, dokumentidega seotud ja logistilist tuge, strateegilist, tehnilist ja kohtuekspertiisi alast tuge ning taktika ja operatiivtegevuse alaseid eksperditeadmisi ja nõuandeid, kui rühma juht/juhid seda vajavad. 3. Juurdepääs OLAFi teabetöötlussüsteemidele 3.1. OLAFi töötajad võivad võtta otse ühendust ühise uurimisrühma liikmetega ja anda ühise uurimisrühma liikmetele ja lähetatud liikmetele teavet asjakohastest OLAFi kohtuasjade haldamise süsteemi toimikutest kooskõlas OLAFit käsitlevate õigusaktidega. Tuleb järgida selle teabe kasutamise suhtes kehtivaid tingimusi ja piiranguid. 3.2. Teabe, mida OLAFi töötajad on saanud ühises uurimisrühmas osalemise ajal, võib teavet andnud liikmesriigi nõusolekul ja vastutusel lisada asjakohastesse OLAFi kohtuasjade haldamise süsteemi toimikutesse. 4. Kulud ja vahendid 4.1. Liikmesriik, kus uurimismeetmeid võetakse, vastutab ülesannete täitmiseks vajalike tehniliste vahenditega (kontoritehnika, ruumid, sideseadmed jne) varustamise eest ning kannab tekkinud kulud. See liikmesriik tagab ühtlasi (krüpteeritud) andmevahetuseks vajalikud büroos kasutatavad side- ja muud tehnilised seadmed. Kulud kannab asjaomane liikmesriik. 4.2. OLAF katab need kulud, mis tekivad OLAFi töötajate ühises uurimisrühmas osalemise tõttu. Kuupäev/allkiri 1 Asutatud komisjoni 28. aprilli 1999. aasta otsusega 1999/352/EÜ, ESTÜ, Euratom, millega asutatakse Euroopa Pettustevastane Amet (OLAF), mida viimati on muudetud komisjoni 25. märtsi 2015. aasta otsusega (EL) 2015/512, ja volitused saanud Euroopa Parlamendi ja nõukogu 11. septembri 2013. aasta määruse (EL, Euratom) nr 883/2013, mis käsitleb Euroopa Pettustevastase Ameti (OLAF) juurdlusi, ja nõukogu 18. detsembri 1995. aasta määrusega (EÜ, Euratom) nr 2988/95 Euroopa ühenduste finantshuvide kaitse kohta (edaspidi „OLAFit käsitlevad õigusaktid“).